KLASA: 026-02/21-001/274
URBROJ: 251-06-11-5-21-2


Z A P I S N I K


6. sjednice Vijeća Gradske četvrti Gornja Dubrava, održane 03. studenoga 2021. godine u Kulturnom centru Dubrava, Dubrava 51  


NAZOČNI ČLANOVI VIJEĆA:

1.	TIHANA BANKO
2.	DARIO BUDAK
3.	BERNARD BUDIMIR
4.	LAZO DODIĆ
5.	ZDENKA ĐAKOVIĆ
6.	ZDRAVKO FABIJANIĆ
7.	LUKA HOLJEVAC
8.	HELENA KERETA
 9.	MARJANCA KOSTREVEC
10.	VELIBOR MEANDŽIJA
11.        	NEVEN MIKŠA
12.	DOMAGOJ MLINARIĆ
13.	INES OCVIRK
14.	AVNI OSMANI
15.	IVAN RADIĆ
16.	ILIJA SLIŠKO
17.	ROBERT TUKAČ
18.	ANITA VALJAK
19.	ZVJEZDANA ŽUGLIĆ


OSTALI NAZOČNI:

- Nataša Šprem, dipl.ing., univ.spec., v.d. voditeljice Područnog odsjeka Gornja Dubrava
- Mislav Blaić, mag. rel. int. et dip., viši stručni referent za rad tijela mjesne samouprave



Predsjednik utvrđuje prisutnost 19 od 19 članova Vijeća, što znači da Vijeće može pravovaljano odlučivati.

Na početku sjednice gost je bio načelnik III. Policijske postaje Dubrava gospodin Domagoj Gregorović. Načelnik se kratko obratio i upoznao Vijećnike o stanju u Gradskoj četvrti.
Zatim su Vijećnici postavljali pitanja načelniku o problemima u Gradskoj četvrti.

Predsjednik podsjeća članove Vijeća da su uz poziv primili zapisnik 4. sjednice. Pita ima li primjedbi na navedeni zapisnik. 

Budući se više nitko ne javlja za riječ, zapisnik 5. sjednice jednoglasno je prihvaćen. 

Predsjednik predlaže dnevni red kao u pozivu uz sedam dopunskih točaka.


 DOPUNA DNEVNOG REDA

1. Davanje mišljenja sukladno članku 86. stavak 2. Statuta Grada Zagreba o Prijedlogu Programa građenja komunalne infrastrukture na području Grada Zagreba u 2022.
2. Davanje mišljenja sukladno članku 86. stavak 2. Statuta Grada Zagreba o Prijedlog u Programa asfaltiranja nerazvrstanih cesta I. reda u 2022.
3. Prijedlog zaključka o davanju mišljenja na zahtjev Davora Meštrovića za kupnju nekretnine k.č. 9049 k.o. Granešina Nova
4. Prijedlog zaključka o prijedlogu za postavljanje uspornika prometa u ulici Žigulići
5. Prijedlog zaključka o prijedlogu za sanaciju ploča oko tramvajskih tračnica
6. Prijedlog zaključka o prijedlogu objekata za program „Energetska obnova zgrada javne namjene“ za razdoblje 2022.–2025.
7. Prijedlog zaključka o prijedlogu zamjene antitraumatske podloge zamjenskom podlogom na dječjem igralištu 


Predsjednik pita ima li primjedbi na dnevni red ili drugačijih prijedloga.

Budući da se nitko ne javlja za riječ, predsjednik daje na prihvaćanje predloženi dnevni red.

Vijeće jednoglasno donosi


DNEVNI RED

1. Prijedlog zaključka o prijedlogu prioriteta za izradu Plana komunalnih aktivnosti
Gradske četvrti Gornja Dubrava za 2022.
2. Davanje mišljenja sukladno članku 86. stavak 2. Statuta Grada Zagreba o Prijedlogu Programa građenja komunalne infrastrukture na području Grada Zagreba u 2022.
3. Davanje mišljenja sukladno članku 86. stavak 2. Statuta Grada Zagreba o Prijedlog u Programa asfaltiranja nerazvrstanih cesta I. reda u 2022.
4. Prijedlog zaključka o zahtjevu za novčanu pomoć oko opremanja privremene 
montažne crkve Župe Pohoda Blažene Djevice Marije
5. Prijedlog zaključka o produljenju ugovora o zakupu poslovnog prostora za potrebe rada Mjesnog odbora Zeleni brijeg
6. Prijedlog zaključka o zahtjevu za četverogodišnje korištenje prostora u Ulici Vile Velebita 1 za potrebe udruge HVIDR-a Dubrava
7. Prijedlog zaključka o prijedlogu za izmjenu Generalnog urbanističkog plana Grada Zagreba
8. Prijedlog zaključka o prijedlogu za postavljanje uspornika prometa u ulici Žigulići
9. Prijedlog zaključka o prijedlogu za otkup k.č.br. 4159/1 k.o. Dubrava
10. Prijedlog zaključka o davanju mišljenja na zahtjev Davora Meštrovića za kupnju nekretnine k.č. 9049 k.o. Granešina Nova
11. Prijedlog zaključka o prijedlogu za sanaciju ploča oko tramvajskih tračnica
12. Prijedlog zaključka o prihvaćanju suorganizacije manifestacije „Advent u Dubravi“
13. Prijedlog zaključka o prihvaćanju suorganizacije III. znanstveno-stručne konferencije „Modeli prevencije u zajednici i zaštita ljudskih prava – partnerstvo znanosti i prakse“
14. Prijedlog zaključka o prijedlogu objekata za program „Energetska obnova zgrada javne namjene“ za razdoblje 2022.–2025.
15. Prijedlog zaključka o prijedlogu zamjene antitraumatske podloge zamjenskom podlogom na dječjem igralištu 
16. Pitanja, prijedlozi i obavijesti 






Ad 1) Prijedlog zaključka o prijedlogu prioriteta za izradu Plana komunalnih aktivnosti Gradske četvrti Gornja Dubrava za 2022.

Predsjednik pojašnjava  prijedlog. Otvara raspravu. 
U raspravi sudjeluju: M. Kostrevec, B. Budimir, A. Valjak i predjsednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Zaključak o prijedlogu prioriteta za izradu
Plana komunalnih aktivnosti Gradske četvrti
Gornja Dubrava za 2022.
(Zaključak se nalazi u privitku ovog zapisnika i njegov je sastavni dio)





Ad 2) Davanje mišljenja sukladno članku 86. stavak 2. Statuta Grada Zagreba o Prijedlogu Programa građenja komunalne infrastrukture na području Grada Zagreba u 2022.

Predsjednik pojašnjava  prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


ZAKLJUČAK
o davanju mišljenja na Prijedlog Programa građenja komunalne infrastrukture 
na području Grada Zagreba u 2022.


1. Razmotren je Prijedlog Programa građenja komunalne infrastrukture na području Grada Zagreba u 2022.

1. Daje se pozitivno mišljenje o navedenom.
 
1. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste na daljnje postupanje.





Ad 3) Davanje mišljenja sukladno članku 86. stavak 2. Statuta Grada Zagreba o Prijedlog u Programa asfaltiranja nerazvrstanih cesta I. reda u 2022.

Predsjednik pojašnjava  prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi



ZAKLJUČAK
o davanju mišljenja na Prijedlog Programa asfaltiranja
nerazvrstanih cesta I. reda u 2022.


I. Razmotren je Prijedlog Programa asfaltiranja nerazvrstanih cesta I. reda u 2022.

II. Daje se pozitivno mišljenje o navedenom.
 
III. Ovaj zaključak dostavlja se Gradskom uredu za mjesnu samoupravu. 





Ad 4) Prijedlog zaključka o zahtjevu za novčanu pomoć oko opremanja privremene montažne crkve Župe Pohoda Blažene Djevice Marije

Predsjednik pojašnjava  prijedlog. Otvara raspravu. 
U raspravi sudjeluju: Z. Žuglić, V. Meandžija, D. Budak, L. Holjevac, I. Sliško, A. Valjak, I. Ocvirk i predsjednik.
H. Kereta navodi kako razumije potrebe župe, no s druge strane, s obzirom na teško stanje infrastrukture Čučerja i prije potresa a posebno nakon potresa, smatra da se novac Vijeća gradske četvrti treba uložiti u obnavljanje osnovne infrastrukture potrebne za svakodnevno funkcioniranje svih ljudi tog kraja (vodovod, kanalizacija, asfaltiranje cesta…), jer tome ta sredstva i služe.
D. Budak smatra da Vijeće ima veće prioritete oko ulaganja, pogotovo na području koje je jako pogođeno potresom, a to je i područna škola Dankovec u kojoj djeca od 1. do 4. razreda ulaze ispod skele u školu a mi kupujemo grijalice za Crkvu.
V. Meandžija smatra da su sredstva za Crkvu osigurana u državnom proračunu te da Grad Zagreb treba ulagati gradska sredstva u civilnu infrastrukturu. 
Budući da se više nitko ne javlja za riječ, Vijeće na prijedlog predsjednika većinom glasova sa 11 „ZA“ i 8 „PROTIV“ - donosi


Z A K L J U Č A K
 o zahtjevu za novčanu pomoć oko opremanja privremene 
montažne crkve Župe Pohoda Blažene Djevice Marije


1. Razmotren je zahtjev Župe Pohoda Blažene Djevice Marije za novčanu pomoć oko opremanja privremene montažne crkve za radove grijanja i hlađenja.
 
1. Navedeno će se razmatrat prilikom donošenja Plana komunalnih aktivnosti Gradske četvrti Gornja Dubrava za 2022.





Ad 5) Prijedlog zaključka o produljenju ugovora o zakupu poslovnog prostora za potrebe rada Mjesnog odbora Zeleni brijeg

Predsjednik pojašnjava  prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o zakupu poslovnog prostora za potrebe rada 
 Mjesnog odbora Zeleni brijeg
 


1. Predlaže se produženje Ugovora o zakupu poslovnog prostora KLASA: 026-01/21-001/495, URBROJ: 251-06-01-21-17 od 12. kolovoza 2021. po isteku vremena na koji je sklopljen, između Grada Zagreba i Branka Kršića iz Zagreba, Bačun 2, pod dosadašnjim uvjetima, a za potrebe rada Mjesnog odbora Zeleni brijeg.

1. Navedeni prostor nalazi se u Zagrebu, Miroševečki brijeg 45, ukupne površine 71 m².

1. Ovaj zaključak dostavlja se Gradskom uredu za mjesnu samoupravu na daljnje postupanje.


Ad 6) Prijedlog zaključka o zahtjevu za četverogodišnje korištenje prostora u Ulici Vile Velebita 1 za potrebe udruge HVIDR-a Dubrava

Predsjednik pojašnjava  prijedlog. Otvara raspravu. 
U raspravi sudjeluju: I. Sliško, H. Kereta, M. Kostrevec i predjsednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o zahtjevu za četverogodišnje korištenje prostora u Ulici Vile Velebita 1 
za potrebe udruge HVIDR-a Dubrava


I. Razmotren je zahtjev Udruge hrvatskih vojnih invalida domovinskog rata Dubrava za korištenjem prostora u poslovno-stambenom objektu u Ulici Vile Velebita 1 na vrijeme od četiri godine. 
 
II. Daje se pozitivno mišljenje na navedeno.

III. Ovaj zaključak dostavlja se Gradskom uredu za mjesnu samoupravu.





Ad 7) Prijedlog zaključka o prijedlogu za izmjenu Generalnog urbanističkog plana Grada Zagreba

Predsjednik pojašnjava  prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu izmjene Generalnog urbanističkog plana Grada Zagreba


I. Razmotren je prijedlog Vijeća Mjesnog odbora Dubrava - središte o prijedlogu prenamjene čestica oznake k.č. 4159/55, k.č. 4159/1 i k.č. 4159/53 sve k.o. Dubrava u zelenu površinu. Smatra se da površina u cijeloj dužini od Međugorske ulice do Ljubijske ulice nije prikladna za gradnju prometnice nego je treba prenamijeniti u zelenu površinu.

II. Daje se pozitivno mišljenje na navedeni prijedlog.

III. Ovaj zaključak dostavlja se Gradskom uredu za strategijsko planiranje i razvoj Grada i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za ceste, na daljnje postupanje.


Ad 8) Prijedlog zaključka o prijedlogu za postavljanje uspornika prometa u ulici Žigulići

Predsjednik pojašnjava  prijedlog. Otvara raspravu. 
U raspravi sudjeluju: I. Sliško, A. Valjak, R. Tukač i predjsednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za postavljanje uspornika prometa
u ulici Žigulići


I. Razmotren je prijedlog Vijeća Mjesnog odbora Miroševec o prijedlogu za postavljanje uspornika prometa u ulici Žigulići.

II. Predlaže se realizacija navedenog.

III. Ovaj zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet, na daljnje postupanje.





Ad 9) Prijedlog zaključka o prijedlogu za otkup k.č.br. 4159/1 k.o. Dubrava

Predsjednik pojašnjava  prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi



Z A K LJ U Č A K
 o prijedlogu otkupa čestice oznake k.č. 4159/1 k.o Dubrava


I. Razmotren je prijedlog Vijeća Mjesnog odbora Dubrava - središte o prijedlogu otkupa čestice k. č. 4159/1 k.o. Dubrava te ponovnom osiguranju sredstava za isto.

II. Navedeno iz točke I. bit će razmatrano prilikom donošenja Plana komunalnih aktivnosti Gradske četvrti Gornja Dubrava u 2022.





Ad 10) Prijedlog zaključka o davanju mišljenja na zahtjev Davora Meštrovića za kupnju nekretnine k.č. 9049 k.o. Granešina Nova

Predsjednik pojašnjava  prijedlog. Otvara raspravu. 
U raspravi sudjeluju: L. Holjevac i predsjednik.
Budući da se više nitko ne javlja za riječ, Vijeće na prijedlog predsjednika većinom glasova sa 11 „ZA“ i 8 „PROTIV“ – donosi

Z A K L J U Č A K
 o davanju mišljenja na zahtjev Davora Meštrovića 
za kupnju nekretnine k.č. 9049 k.o. Granešina Nova


1. Razmotren je zahtjev Davora Meštrovića iz Zagreba, Novoselečki put 20b za kupnju nekretnine k.č. 9049 k.o. Granešina Nova.

1. Na temelju prethodno utvrđenog mišljenja Vijeća Mjesnog odbora Granešina, daje se pozitivno mišljenje o navedenom.

1. Ovaj zaključak dostavlja se Gradskom uredu za mjesnu samoupravu.




Ad 11) Prijedlog zaključka o prijedlogu za sanaciju ploča oko tramvajskih tračnica

Predsjednik pojašnjava  prijedlog. Otvara raspravu. 
U raspravi sudjeluju: I. Sliško i predjsednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za sanaciju ploča oko tramvajskih tračnica


I. Predlaže se sanacija ploča oko tramvajskih tračnica kod ulice Dubrava 3, ulaz na autobusno stajalište ( okretište Dubrava ).

II. Ovaj zaključak dostavlja se Zagrebačkom električnom tramvaju d.o.o.
Ad 12) Prijedlog zaključka o prihvaćanju suorganizacije manifestacije „Advent u Dubravi“

Predsjednik pojašnjava  prijedlog. Otvara raspravu. 
U raspravi sudjeluju: Z. Žuglić, H. Kereta i predjsednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prihvaćanju suorganizacije manifestacije „Advent u Dubravi“


Prihvaća se suorganizacija manifestacije „Advent u Dubravi“.
Koordinatori navedene manifestacije su Zvjezdana Žuglić i mr. sc. Andreja Marcetić.





Ad 13) Prijedlog zaključka o prihvaćanju suorganizacije III. znanstveno-stručne konferencije „Modeli prevencije u zajednici i zaštita ljudskih prava – partnerstvo znanosti i prakse“

Predsjednik pojašnjava  prijedlog. Otvara raspravu. 
U raspravi sudjeluju: Z. Žuglić, H. Kereta i predjsednik.
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prihvaćanju suorganizacije III. znanstveno-stručne konferencije 
„Modeli prevencije u zajednici i zaštita ljudskih prava 
– partnerstvo znanosti i prakse“


Prihvaća se suorganizacija III. znanstveno-stručne konferencije „Modeli prevencije u zajednici i zaštita ljudskih prava – partnerstvo znanosti i prakse, kao jedna od aktivnosti Vijeća za prevenciju Gradske četvrti Gornja Dubrava.
Koordinatori navedene manifestacije su Zvjezdana Žuglić i mr. sc. Andreja Marcetić.










Ad 14) Prijedlog zaključka o prijedlogu objekata za program „Energetska obnova zgrada javne namjene“ za razdoblje 2022.–2025.

Predsjednik pojašnjava  prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o prijedlogu objekata za program „Energetska obnova zgrada javne namjene“ 
za razdoblje 2022.–2025.
 


I. Vijeće predlaže sljedeće objekte:
- Područni ured Dubrava, Dubrava 49
- objekt mjesne samouprave, Dravska ulica 4
- objekt mjesne samouprave, Miroševečka cesta 131
- objekt mjesne samouprave, Dubrava 203


II. Ovaj zaključak dostavlja se Gradskom uredu za mjesnu samoupravu na daljnje postupanje.





Ad 15) Prijedlog zaključka o prijedlogu zamjene antitraumatske podloge zamjenskom podlogom na dječjem igralištu 

Predsjednik pojašnjava  prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
o prijedlogu zamjene antitraumatske podloge 
zamjenskom podlogom na dječjem igralištu
 


I. Vijeće podržava prijedlog zamjene antitraumatske podloge zamjenskom podlogom na dječjem igralištu u ulici Pete Poljanice 14.

II. Ovaj zaključak dostavlja se Zagrebačkom Holdingu d.o.o., Podružnica Zrinjevac.


Ad 16) Pitanja, prijedlozi i obavijesti

Predsjednik obavještava o stanju oko gradnje Društvenog doma u Čučerju.




Dovršeno: 21,30 sati
Sastavio:                                                                                          Predsjednik

